《挽崔舍人》
宋代·李祥

声闻江淮满，文章燕许期。
棣华联秀萼，椿老见芳枝。
璧水风流尽，金銮宠遇私。
哀崇极闵饰，埋玉更成悲。

作者简介：（1128—1201）常州无锡人，字元德。孝宗隆兴元年进士。为钱塘簿。历太学博士，累迁国子祭酒。丞相赵汝愚以言去国，祥上疏争之。除湖南转运副使，寻为言者劾罢，以直龙图阁致仕。卒谥肃简。